Möödunud hooajal Saaremaa Võrkpalliklubis mänginud ja Eesti meistriks kroonitud Hindrek Pulk liitus BigBank Tartu meeskonnaga.
"Kuna Tartu on mind enda meeskonda aastaid juba kutsunud, siis arvasin et nüüd on õige aeg kutse vastu võtta," teatas Pulk Tartu klubi teadaandes sotsiaalmeedias. "Bigbanki näol on tegu võistkonnaga kellel on kõrged eesmärgid, mis annab ka mulle motivatsiooni aitamaks neid täita. Hooajalt ootan isiklikus plaanis eelkõige vigastuste vaba hooaega ning et Tartu jaoks murduks see teise koha needus."
Toimetaja: Liisi Rist